Βούλα Παπαχρήστου

Η Βούλα Παπαχρήστου (Αθήνα, 17 Απριλίου 1989) είναι Ελληνίδα αθλήτρια του άλματος εις τριπλούν. Έχει κερδίσει δύο χρυσά μετάλλια στο Ευρωπαϊκό Πρωτάθλημα κάτω των 23 ετών και εκπροσώπησε την Ελλάδα στο Παγκόσμιο Πρωτάθλημα Ανοιχτού Στίβου 2011. Αφαιρέθηκε η συμμετοχή της στην Ελληνική Ολυμπιακή Ομάδα για τους Θερινούς Ολυμπιακούς Αγώνες του 2012 από την Ελληνική Ολυμπιακή Επιτροπή, έπειτα από σχόλιο που έκανε στον δικτυακό τόπο κοινωνικής δικτύωσης Twitter.

 Καριέρα 

 Πρώιμη καριέρα 
Γεννημένη στην Αθήνα, . η Βούλα Παπαχρήστου κέρδισε το χάλκινο μετάλλιο στο Παγκόσμιο Πρωτάθλημα Ανοιχτού Στίβου Νέων που διεξήχθη στο Μπίντγκοστς της Πολωνίας το 2008. Τον επόμενο χρόνο, αγωνίστηκε στο Ευρωπαϊκό Πρωτάθλημα Κλειστού Στίβου στο Τορίνο της Ιταλίας, όπου προκρίθηκε στην προημιτελική φάση με άλμα 14,47 μέτρων. Ωστόσο, στον τελικό τραυματίστηκε και απέτυχε να καταχωρήσει ένα έγκυρο άλμα.  Αφού πήρε το χάλκινο μετάλλιο στους Μεσογειακούς Αγώνες τον ίδιο χρόνο στη Πεσκάρα της Ιταλίας, αγωνίστηκε έπειτα στο Παγκόσμιο Πρωτάθλημα Ανοιχτού Στίβου, όπου δεν κατάφερε να προκριθεί στον τελικό. Κέρδισε το χρυσό μετάλλιο στο Ευρωπαϊκό Πρωτάθλημα κάτω των 23 ετών την ίδια αγωνιστική περίοδο.

Κατά την αγωνιστική περίοδο κλειστού στίβου το 2011, αγωνίστηκε στα προημιτελικά του Ευρωπαϊκού Πρωταθλήματος Κλειστού Στίβου χωρίς να προκριθεί στον τελικό. Κατάφερε να κάνει ατομικό ρεκόρ με 14,72 μέτρα τον Ιούνιο του 2011 σε αγώνες στίβου στα Χανιά, που αποτέλεσε την τρίτη καλύτερη επίδοση για Ελληνίδα αθλήτρια, μετά την Χρυσοπηγή Δεβετζή και την Παρασκευή Τσιαμίτα. Αυτό το άλμα ήταν και η δεύτερη καλύτερη επίδοση όλων των εποχών στα Ευρωπαϊκά πρωταθλήματα κάτω των 23 ετών μετά το ρεκόρ της Ρωσίδας Άννα Πιάτικ με άλμα στα 14,79 μέτρα. Υπερασπίστηκε με επιτυχία το χρυσό της μετάλλιο στο Ευρωπαϊκό Πρωτάθλημα κάτω των 23 ετών στην Οστράβα της Τσεχίας.thumb|220px|Η Βούλα Παπαχρήστου το 2015
μικρογραφία|Η Παπαχρήστου στο Meeting de Paris 2019.

 Αποβολή από τους Ολυμπιακούς Αγώνες 
Η Βούλα Παπαχρήστου ήταν να αγωνιστεί στους Θερινούς Ολυμπιακούς Αγώνες του 2012, αλλά αποβλήθηκε από την ελληνική ομάδα όταν στις 25 Ιουλίου 2012 δημοσίευσε στον λογαριασμό της στο Twitter ένα ανέκδοτο που αναφέρονταν στους Αφρικάνους σχετικά με τα κουνούπια του Δυτικού Νείλου. . Η δημοσίευση αυτή ήταν παράλληλη της ειδησεογραφίας που υπήρχε εκείνο το διάστημα στην Ελλάδα, σχετικά με την εμφάνιση του Ιού του Δυτικού Νείλου και την προσβολή τουλάχιστον πέντε ατόμων και τον θάνατο ενός. Το ανέκδοτο, που χαρακτηρίστηκε ατυχές από την ίδια καθώς, όπως είχε δηλώσει, ήταν ένα άκομψο αστείο και για το οποίο αργότερα ζήτησε συγγνώμη,   καταδικάστηκε από την Ελληνική Ολυμπιακή Επιτροπή ως κάτι που ήταν αντίθετο προς τις ολυμπιακές αξίες και τα ολυμπιακά ιδεώδη. 

Η ανάκληση της συμμετοχής της από την Ελληνική Ολυμπιακή Επιτροπή, χωρίς να προηγηθεί ενημέρωσή της, ώστε να υπάρξει πιθανή απολογία της, έφερε αντιδράσεις από βουλευτές του Ελληνικού Κοινοβουλίου που κατέθεσαν ερωτήσεις σχετικά με το ζήτημα αυτό, όπως και από Έλληνες πρώην αθλητές του στίβου και καλλιτέχνες. Το θέμα, έχοντας λάβει πολιτικές προεκτάσεις, συνδέθηκε και με την ανταλλαγή ηλεκτρονικών μηνυμάτων, στον ίδιο ιστότοπο κοινωνικής δικτύωσης, μεταξύ της αθλήτριας και του βουλευτή της Χρυσής Αυγής, Ηλία Κασιδιάρη.

 Επιστροφή στην αγωνιστική δράση 

Στο Ευρωπαϊκό Πρωτάθλημα Στίβου 2016 έλαβε το χάλκινο μετάλλιο με άλμα στα 14,47 μ.

 Ευρωπαϊκό Πρωτάθλημα Κλειστού 2021 
Η Βούλα Παπαχρήστου έλαβε μέρος στο ευρωπαϊκό πρωτάθλημα κλειστού στίβου που έλαβε χώρα στο Τορούν της Πολωνίας. Η Παπαχρήστου κατέλαβε την 5η θέση με άλμα στα 14.31μ. που σημείωσε στον τελικό του αγωνίσματος. 

 Ατομικά ρεκόρ 
ΗμερομηνίαΑγώνισμαΤόπος διεξαγωγήςΕπίδοση8 Ιουνίου 2016Άλμα εις τριπλούνΦιλοθέη, Ελλάδα14,73 μ.17/02/2021Άλμα εις τριπλούν (Κλειστού στίβου)Τορούν, Ελλάδα 14,60 μ.15 Ιουνίου 2012Άλμα εις μήκοςΑθήνα, Ελλάδα6,60 μ.4 Φεβρουαρίου 2016Άλμα εις μήκος (Κλειστού στίβου)Πειραιάς, Ελλάδα6,44 μ.

 Παγκόσμιες διοργανώσεις 

Εκπροσωπώντας την 2008Παγκόσμιο Πρωτάθλημα ΝέωνΜπίντγκοστς, Πολωνία3ηΆλμα εις τριπλούν13,74 μ2009Ευρωπαϊκό ΠρωτάθλημαΤορίνο, ΙταλίαΤελικόςΆλμα εις τριπλούνΜη Συμπερ.Ευρωπαϊκό Πρωτάθλημα ΝέωνΚάουνας, Λιθουανία1ηΆλμα εις τριπλούν14,34 μ (ΑΡ)Μεσογειακοί Αγώνες Πεσκάρα, Ιταλία 3ηΆλμα εις τριπλούν14,12 μ.2011Ευρωπαϊκό Πρωτάθλημα ΝέωνΟστράβα, Τσεχία1ηΆλμα εις τριπλούν14,40 μ.Παγκόσμιο ΠρωτάθλημαΝταεγού, Νότια Κορέα16ηΆλμα εις τριπλούν14,05 μ.2012Ευρωπαϊκό ΠρωτάθλημαΕλσίνκι, Φινλανδία11ηΆλμα εις τριπλούν13,89 μ.2016Παγκόσμιο ΠρωτάθλημαΠόρτλαντ, Όρεγκον3ηΆλμα εις τριπλούν14,15 μ.2017Ευρωπαϊκό Πρωτάθλημα ΚλειστούΒελιγράδι, Σερβία3ηΆλμα εις τριπλούν14,24 μ.2018Ευρωπαϊκό Πρωτάθλημα  Βερολίνο, Γερμανία 1ηΆλμα εις τριπλούν14.60 μ. 2019Ευρωπαϊκό Πρωτάθλημα Κλειστού  Γλασκώβη, Μεγάλη Βρετανία  2ηΆλμα εις τριπλούν14.50 μ.2021Ευρωπαϊκό Πρωτάθλημα ΚλειστούΤορούν, Πολωνία 5ηΆλμα εις τριπλούν14,31μ.

 Παραπομπές 

 Εξωτερικοί σύνδεσμοι 
  Ιστοσ. Tilastopaja, Paraskeví Papahrístou, [Πληροφορίες αθλήτριας]



Κατηγορία:Ελληνίδες αθλήτριες του άλματος εις μήκος
Κατηγορία:Ελληνίδες αθλήτριες του άλματος εις τριπλούν
Κατηγορία:Αθλητές στίβου Αθλητικής Ένωσης Κωνσταντινουπόλεως
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Αθλητή της Χρονιάς των Βαλκανίων
Κατηγορία:Αθλητές του στίβου στους Θερινούς Ολυμπιακούς Αγώνες 2020